Assa Abloy

Assa Abloy AB on ruotsalainen lukkovalmistaja, ja maailman suurin lukkovalmistaja myyntimäärän perusteella.

Historia

Yhtiön nimi
Yhtiön nimi on ASSA ABLOY. ASSA tulee sanoista August Stenman Stenman August Nimi Abloy tulee vuonna 1918 perustetun Ab Låsfabriken Lukkotehdas Oy:n nimestä, jonka nimeksi tuli seuraavana vuonna Ab Lukko Oy. Vuonna 1990 nimeksi vaihtui Abloy Oy.

Perustaminen, kasvu ja kehitys
Emil Henriksson, Abloyn perustaja, keksi haittalevylukon, ja Assa Abloy tuottaa edelleen laajaa valikoimaa kyseisiä lukkoja Abloy-brändin alla.

Assa Abloy syntyi vuonna 1994, kun ASSA AB irrotettiin ruotsalaisesta vartiointiyritys Securitas AB:sta. Pian tämän jälkeen ASSA AB fuusioitui suomalaisen lukkovalmistaja Abloy Oy:n (tuolloin osa Wärtsilää) kanssa. Yhtiö hakeutui myöhemmin samana vuonna Tukholman pörssiin.

Vuodesta 1995 lähtien Assa Abloy on tehnyt yli 150 yritysostoa. Muutamia näistä ovat Yale lock, lukkoyhtiö Medeco Yhdysvalloissa, Mul-T-Lock Israelissa, Fichet-Bauche Ranskassa, ja VingCard Elsafe International Norjassa. Yhtiön kaksi suurinta osakkeenomistajaa ovat Latour ja Melker Schörling AB.

Assa Abloy irtisanoi 1 800 työntekijäänsä ja sulki 15 yksikköään vuonna 2009. Yhtiön tulot vuonna 2014 olivat 56 843 miljoonaa Ruotsin kruunua.

Vuodesta 1994 tähän päivään
 1994 – Assa Abloy muodostetaan ruotsalaisen ASSA:n ja suomalaisen Abloyn sulautuessa. Uusi yhtiö listautuu Tukholman pörssiin 8. marraskuuta 1994.
 1996 – Essexin hankinta vie Assa Abloyn elektronisille turvallisuusmarkkinoille Yhdysvalloissa.
 1997 – Yritys hankkii itselleen ranskalaisen lukkokonserni Vachetten ja sen yksiköt Vachette, JPM, Laperche ja Bezault Ranskassa ja Litto Belgiassa.
 1998 – Yhtiö laajentuu Pohjois-Amerikassa ostamalla Medecon. Toimistot avataan Kiinassa ja Hongkongissa ja Precise Security Supplies hankitaan.
 1999 – Yhtiö hankkii korkean turvallisuustason lukkoja valmistavan Mul-T-Lockin Israelissa. Hankkimalla saksalaisen effeff-yhtiön Assa Abloy saavuttaa hyvän aseman sähkömekaanisten lukkojen markkinoilla. Muita hankintoja ovat korkean turvallisuustason lukkoja valmistavat Lockwood Australiassa ja Fichet Ranskassa. Yritys hankkii Ruotsin toiseksi suurimman lukkojen tukkumyyjän AKI Aktiebolaget KÅFS Industrierin.
 2000 – Maailmanlaajuinen lukkokonserni Yale Intruder Security hankitaan. HID:n hankinta lisää tuotevalikoimaan turvallisen sähköisen tunnistuksen ja kulunvalvonnan toimittajaratkaisut.
 2001 – Assa Abloy osallistuu Volvo Ocean Race -purjehduskilpailuun. Hankintoihin kuuluvat muun muassa Interlock Uudessa-Seelannissa ja TESA Espanjassa.
 2002 – Assa Abloy hankkii ruotsalaisen Besamin, joka toimittaa oviautomatiikkaa jalankulkijoille. Assa Abloy ABLOY:n venekunta sijoittuu toiseksi Volvo Ocean Racessa.
 2003 – Carl-Henric Svanberg jättää tehtävänsä Assa Abloyn toimitusjohtajana ja konsernijohtajana ja siirtyy teleyhtiö Ericssonin toimitusjohtajaksi ja konsernijohtajaksi. Hänen tilalleen tulee Bo Dankis.
 2004 – Yhtiö julkaisee Hi-O-teknologian, jonka se on kehittänyt verkko-ohjatuille kulunvalvontajärjestelmille ja sähköoville. Yhtiö hankkii myös Security Merchants Groupin Australiassa ja Uudessa-Seelannissa.
 2005 – Bo Dankis jättää tehtävänsä Assa Abloyn toimitusjohtajana ja konsernijohtajana ja tilalle astuu Johan Molin, joka on aiemmin toiminut teollisuuskonserni Nilfisk-Advance Nilfiskin hallituksen puheenjohtajana. Hankkii enemmistön Wanglista, kiinalaisesta korkean turvallisuustason ovien ja lukkojen johtavasta valmistajasta.
 2006 – Hankkii Fargo Electronicsin, joka kehittää järjestelmiä luotto-, pankki- ja henkilökorttien turvallista myöntämistä varten.
 2007 – Hankintoina muun muassa Baodean Kiinassa ja Etelä-Koreassa iRevo, joka on tärkeä toimija digitaalisten ovilukkojen markkinoilla. Käyttöön otetaan uusi tuotemerkkistrategia, jonka päätuotemerkkinä on Assa Abloy.
 2008 – Esitellään Aperio-teknologia, jolla mekaaniset lukot voidaan kytkeä langattomasti olemassa oleviin kulunvalvontajärjestelmiin. Hankintalistalla muun muassa Beijing Tianming ja Shenfei Kiinassa, Gardesa ja Valli&Valli Italiassa, Copiax Ruotsissa, Cheil Etelä-Koreassa ja Rockwood Yhdysvalloissa.
 2009 – 15 vuoden jälkeen konserni on lähes 10 kertaa suurempi kuin vuonna 1994. Yritys hankkii italialaisen Ditec Group -yhtiön, joka valmistaa tuotteita automaattisiin sisäänkäynteihin, esim. osastoivia ovia, pikaovia, portteja ja lukkoja.
 2010 – Kattava NFC-tekniikkaan perustuva mobiiliavainpalvelu, Assa Abloy Mobile Keys, lanseerataan. Yritys hankkii osake-enemmistön Cardo-teollisuuskonsernista, joka valmistaa L. E. Lundberg -yhtiöiden teollisuus- ja autotalliovia ja pumppuja. Lisäksi tehdään tarjous yhtiöiden lopuista osakkeista. Muita hankintoja ovat Pan Pan, Kiinan suurin teräksisten korkean turvallisuustason ovien valmistaja, King Door Closers, eteläkorealainen ovensulkijoiden valmistaja, Paddock Iso-Britanniassa sekä ActivIdentity, Security Metal Products ja LaserCard Yhdysvalloissa. Osuuden hankinta sveitsiläisestä Agta Recordista.
 2011 – Cardon hankinta saatetaan päätökseen, ja se liittyy konserniin nimellä Crawford. FlexiForce hankitaan, molemmat laajentavat Assa Abloyn teollisuusovien, telakointijärjestelmien ja autotalliovien tuotevalikoimaa.
 2012 – Hankinnat Yhdysvalloissa: 4Front, telakointijärjestelmäratkaisujen toimittaja, Manufacturing Inc., alumiinikehysten ja -ovien valmistaja sekä Albany-ovijärjestelmät, teollisuuden pikaovijärjestelmät. Kiinassa: Sanhe Metal, palo- ja turvaovivalmistaja sekä ikkunahelatuotteita valmistava Shandong Guoqiang Hardware Technology. Iso-Britanniassa: Securistyle Group Holdings Limited ja Traka. Kanadassa: Helton. Seos, NFC-ekosysteemi avainten ja matkapuhelinten korvaamiseksi julkaistaan.
 2013 – Forbes listaa Assa Abloyn sijalle 78 maailman innovatiivisimpien yritysten joukossa. Hankinnat: Mercor SA Puolassa, palo- ja turvaovien valmistaja; Ameristar Yhdysvalloissa, korkean turvallisuustason aitojen ja porttien valmistaja; Amarr, taitto-ovien valmistaja.
 2014 – Hankinnat: IdenTrust Yhdysvalloissa, digitaalinen autentikointi; Lumidigm Yhdysvalloissa, biometrinen tunnistus. Forbes listaa Assa Abloyn sijalle 93 maailman innovatiivisimpien yritysten joukossa.
 2015 – Hankinnat: MSL Sveitsissä, innovatiiviset lukot; Quantum Secure Yhdysvalloissa, tunnistaminen, Teamware Malesiassa, lukot ja helat; L-Door Belgiassa, taitto-ovet; Flexim Suomessa, lukkoseppä; Prometal Group Yhdistyneissä arabiemiirikunnissa, turvaovet.

Yleiskatsaus

Toimialat
Assa Abloylla on viisi toimialaa: EMEA (toimii Euroopassa, Lähi-idässä ja Afrikassa), Americas (toimii Pohjois- ja Etelä-Amerikassa), Asia-Pacific (toimii Aasiassa ja Oseaniassa), Global Technologies ja Entrance Systems.

Tuoteryhmät
 Mekaaniset lukot
 Sähkömekaaniset ja sähkölukot
 Riippulukot
 Kulunvalvontajärjestelmät
 Mobiililukot
 Automaattiovet
 Ovensulkimet
 Hätäuloskäynnit
 Hotellilukot
 Turvaovet
 Älykaapit
 Avainhallintajärjestelmät

Toimitusjohtajat
1994–2003 Carl-Henric Svanberg 
2003–2005 Bo Dankis
2005– Johan Molin

Tuotemerkit ja markkinointi

Luettelo Assa Abloyn tuotemerkeistä
 Abloy
 ASSA
 Arrow Lock and Door Hardware
 Emtek
 Fargo Electronics
 HID
 Medeco
 Yale
 Chubb
 Besam
 VingCard
 Elsafe
 Crawford
 FAB
 Pemco
 Adams Rite
 Traka
 Mul-T-Lock
 ENOX
 Rixson
 Sargent
 Lockwood
 IKON

Kilpailijat
Assa Abloylla on viisi pääkilpailijaa: Ingersoll-Rand (Yhdysvallat), Stanley Black & Decker (Yhdysvallat), Dorma (Saksa), Kaba (Sveitsi) ja Hörmann (Saksa). Ne kaikki ovat vahvoja omilla kotimarkkinoillaan sekä kansainvälisellä läsnäolollaan. Aasiassa on monia pienempiä kilpailijoita. Yhdelläkään niistä ei kuitenkaan ole hallitsevaa asemaa.

Yhteistyö korkeakoulujen ja yliopistojen kanssa
Assa Abloy on yksi Partners-jäsenistä Tukholman kauppakorkeakoulun yrityksille tarkoitetussa kumppaniohjelmassa, joka rahoittaa korkeakoulua ja toimii sen kanssa tiiviissä tutkimus- ja koulutusyhteistyössä. Vuonna 2015 Assa Abloy liittyi kumppaniksi KTH Thingsiin, joka on yrityksille tarkoitettu start-up-keskus The Internet of Things -alueella.

Palkinnot
Forbes nimittää Assa Abloyn yhdeksi maailman 100 innovatiivisimmista yrityksistä. Vuonna 2013 sijoitus on 78 ja vuonna 2014 puolestaan 93.

Lähteet

Aiheesta muualla
 Assa Abloy Group 

Lukot
OMX Nordic 40 -indeksi
OMX Stockholm 30 -indeksi
Ruotsalaiset pörssiyhtiöt
Ruotsalaiset teollisuusyritykset